# name
Efectivitat d’un programa d’higiene menstrual en adolescents: assaig clínic aleatoritzat

# metadata.dc.description[].value
Treballs Finals de Grau d'Infermeria, Facultat d'Infermeria, Universitat de Barcelona, Curs: 2025-2026, Tutor: Laserna Jiménez, Cristina

# metadata.dc.description.abstract[].value
[cat] Introducció: Malgrat que la salut menstrual és un dret humà fonamental, l'estigma 
sociocultural i la manca d'educació formal perpetuen, igualment, mites i 
desigualtats. Davant d'una alfabetització menstrual insuficient i informal, emergeix 
la necessitat d'institucionalitzar la intervenció de la infermera a l'escola com a eix 
per garantir un coneixement rigorós, inclusiu i promotor de la salut. 
Objectius: Determinar l’efectivitat d’una intervenció educativa infermera sobre 
coneixements, mites, emocions negatives i habilitats de la higiene menstrual en 
una població d’alumnes d’un institut d’entre 11 i 14 anys (5è i 6è de Primària i 1r i 
2n d’ESO).  
Metodologia: Es proposa un estudi d’intervenció experimental aleatoritzat amb 
grup intervenció i grup control. La mostra s'estima en un total de 208 alumnes, 
distribuïts en 26 alumnes per grup: quatre grups intervenció i quatre grups control, 
abastant des de 5è de Primària fins a 2n. La intervenció consisteix en un programa 
d’educació menstrual radicat en el Pla d'Equitat Menstrual de la Generalitat de 
Catalunya, estructurat en tres sessions de 60 minuts. S'avaluaran quatre variables 
dependents pre i post intervenció: coneixements, mites, emocions i habilitats 
d'higiene. A més, la satisfacció també serà quantificada post intervenció. L'anàlisi 
de dades inclourà proves descriptives univariants, t de Student per a mostres 
aparellades i independents (o proves no paramètriques segons normalitat) i un 
model ANCOVA per ajustar els resultats per la puntuació basal i el curs escolar.  
Resultats esperats: Es preveu una millora significativa en l'alfabetització en salut 
menstrual en el grup intervenció respecte al control. Així mateix, s'espera una 
elevada acceptabilitat del programa, amb una satisfacció superior al 80%, 
consolidant la figura de la infermera d’atenció primària com a referent clau en 
l'educació i la promoció de la salut a les escoles.

[eng] Introduction: Although menstrual health is an essential human right, sociocultural 
stigma and lack of formal education also perpetuate myths and inequalities. Faced 
with unsatisfactory and informal menstrual literacy, the need to institutionalize the 
intervention of the nurse in school emerges as an axis to guarantee rigorous, 
inclusive and health-promoting knowledge. 
Objectives: To determine the effectiveness of a nursing educational intervention 
on knowledge, myths, negative emotions and skills of menstrual hygiene in a 
population of students in 5th and 6th grade of Primary and 1st and 2nd grade of 
Secondary Education.  
Methodology: A quasi-experimental intervention study with a control group and 
an intervention group is proposed. The sample is estimated at a total of 208 
students, distributed in 26 students per group: four intervention groups and four 
control groups, ranging from 5th grade of Primary to 2nd grade. The intervention 
lies in a menstrual education program based on the Menstrual Equity Plan of the 
Generalitat de Catalunya, structured in three 60-minute sessions. Four dependent 
variables will be evaluated pre and post intervention: knowledge (METCON), 
myths, emotions (MSI) and hygiene skills. Moreover, satisfaction will also be rated 
but only post intervention. Data analysis will include univariate descriptive tests, 
Student's t for paired and independent samples (or non-parametric tests according 
to normality) and an ANCOVA model to adjust the results for baseline score and 
school year.  
Expected results: A deep improvement in education is expected in the 
intervention group compared to the control. Likewise, a high acceptability of the 
program is awaited, with a satisfaction rate above 80%, consolidating the figure of 
the primary care nurse as a key reference in education and health promotion in 
schools.

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Efectivitat d’un programa d’higiene menstrual en adolescents: assaig clínic aleatoritzat